இன்னிக்கு ரங்குவைப் பார்க்கப்போனோம். திங்களன்று போக இருந்தோம். எதிர்பாராத் தடங்கல் வந்துவிட்டதால் இன்னிக்குப் போகலாம்னு காலையிலேயே தீர்மானம் ஏகமனதாக நிறைவேறியது. அதோட அனந்துவையும், கேஷுவையும் பார்த்தது குறித்து ரங்குவுக்கும் தெரிவிக்கணுமே! கொஞ்சம் சீக்கிரமாகப் போனால் மூத்த குடிமக்கள் கூட்டமாய் வருவதற்குள்ளாகப்போயிடலாம்னு என்னோட எண்ணம். சரினு இரண்டே முக்காலுக்கே கிளம்பிட்டோம். அங்கே உள் ஆண்டாள் சந்நிதியில் ஆண்டாளம்மாவிடம் ஒரு வழக்குத் தீர்க்க வேண்டி இருந்தது. அந்த சந்நிதிக்கு 4 மணிக்குத் தான் பட்டாசாரியார் வருவார். நாம பெருமாளையும், தாயாரையும் பார்த்துவிட்டு இங்கே வருவதற்குச் சரியாக இருக்கும்னு நினைச்சு உள்ளே போனோம்.